સાબરમતી રિવરફ્રન્ટ વેસ્ટ પોલીસ સ્ટેશનનાં પીએસઆઈ ગોહિલે જણાવ્યું હતું કે મૃતક અદનાનના પિતા ધંધો કરે છે અને અદનાન બોપલની ડીપીએસ સ્કૂલમાં ભણતો હતો. અદનાન ડીપીએસ સ્કૂલની બસમાં જ આવતો જતો હતો. આજે બપોરે તેણે નદીમાં ઝંપલાવી આપઘાત કર્યો છે. જો કે આપઘાતનું ચોક્કસ કારણ જાણવા મળ્યું નથી. ધો. ૧૦ની પરીક્ષા નજીક હોઈ તેના ડરથી તેણે આપઘાત કર્યો હોવાનું પોલીસની પ્રાથમિક તપાસમાં બહાર આવ્યું છે. પોલીસે હાલ આત્મહત્યાનું સાચું કારણ જાણવા પ્રયાસ શરૂ કર્યાં છે.